Tisztelt Könyvbíráló Úr!

Mi úgy véljük, hogy a Bánk bánt ismételten be kell tiltani! Mégpedig azért, mert rossz példát mutat az embereknek. Hiszen Melinda, ártatlanul és hevítőpor hatására bár, de mégis szerelmi kapcsolatba kerül Ottóval, férjes asszony létére, akinek kicsi gyermeke van. Mi úgy gondoljuk, hogy ez nagyon rossz példát mutat az embereknek. Nem megengedhető, hogy színpadon ehhez hasonló jelenetet bemutassanak!

Továbbá a Petur bán által vezetett összeesküvés is rosszra sarkallja a tisztelt honfitársakat. Felháborítónak tartjuk, hogy megmutassuk az embereknek azt, hogy lehetséges mód a pártütés. A jobbágyok sorsának firtatása pediglen nem a színházi polgárok feladata, hogy azon évődjenek és mesterkedjenek, valamint hasonló gyalázatos mű megírására ösztönözze a jó magyar embereket.

A nagyszerű király szerepe is rendkívül elhalványulni látszik a darabban. Ez szintén megengedhetetlen! Hogy tűrhetünk el olyasvalamit, amikor egy szánalomra méltó személy kerekedik felül olyan ügyben, ahol legfellebb támogató hazafi lehet. Komédiát és más színdarabot javasolnék ehelyett a tragédia helyett. Nem a hazafik felszítása a célja maguknak sem urak ugye? A közhangulatot az ehhez hasonló alkotásokkal azonban nemhogy javítani tudnák, hanem rossz irányba terelhetik, lázításra buzdíthatnak vele!

Pest, április 21. 1849. Censori tanács